Verkragting die nuwe polisiesport – praag.co.za — 20 jaar jonk!
Volgens die Onafhanklike Polisie Ondersoekdirektoraat (OPOD) het die aantal klagtes van verkragtings wat deur polisielede gepleeg is in ses maande (April – September 2014 teenoor dieselfde tydperk in 2013) met 25% toegeneem en verkragtings van persone in aanhouding het met 160% toegeneem.
Die OPOD het hierdie statistiek bekend gemaak in 'n voorlegging aan die portefeuljekomitee oor polisie in die parlement.
Die aantal verkragtings deur polisielede wat op diens is, met 56% toegeneem het. In die geval van mense in polisieaanhouding wat verkrag is deur polisielede wat op diens is, was die toename 'n yslike 350%!
Dit beteken dat hierdie verkragters glo hulle is verhewe bo die reg bloot omdat hulle polisielede is en die gesag wat aan hulle toegeken is op grond van hulle amp, misbruik.
Voorts is van die 475 aanbevelings deur die OPOD om optrede teen polisielede te inisieer, slegs 33 sake afgehandel. Dit beteken dat die polisie slegs 6,9% sake afgehandel het.
Kennelik is die SAPD en die minister van polisie, Nkosinathi Nhleko, besonder traag om op te tree teen hul eie lede.
Die OPOD is die instelling waardeur die algemene publiek kan klagtes lê teen ongemagtigde optredes van polisielede, maar indien slegs 6,9% sake afgehandel is, beteken dit dat die publiek se klagtes in wese geïgnoreer word.
Dat OPOD nie optree om die publiek te beskerm nie, is een van vele redes waarom die SAPD kwalik nog vertroue inboesem.
Indien nie ingryp en polisielede wat hulle skuldig maak aan wandade ontslaan uit die diens nie, kan dit die SAPD se rol as beskermer heeltemal tot niet maak.
Skrywer praagGepubliseer op 12 November 2014 Kategorieë Nuus, Suider-AfrikaSleutelwoord die minister van polisie, Nkosinathi Nhleko, Opod, sapd, Verkragting